Foto: HRT



ŽELJKA MARKIĆ iz inicijative "U ime obitelji" nije u HRT-ovoj emisiji "Nedjeljom u 2" željela razgovarati o poslovanju svojih firmi. Nije željela odgovoriti ni na pitanje Aleksandra Stankovića pripada li opskurnoj katoličkoj organizaciji "Opus Dei", uz koju je se vezuje.



"Vi ste vidoviti Milan", pokušala je Markić biti duhovita kada ju je Stanković upitao je li članica Opusa Dei. Nešto kasnije je ustvrdila kako to zapravo nije ni pristojno pitati: "Nije pristojno nekoga pitati koje je duhovnosti unutar katoličke crkve, niti koje je nacionalnosti".



Pristojno je, međutim, prema Markić, napadati i omalovažavati homoseksualce zbog njihove seksualne orijentacije. Liderica talibanske inicijative "U ime obitelji" tako je, između ostalog, ustvrdila da je "homoseksualnost opasan stil života" zato što, kako kaže, "bijelci homoseksualci imaju 60 puta više šanse da umru od AIDS-a".



Također, Markić tvrdi da su homoseksualci općenito depresivniji i nezadovoljniji u životu. Osvrnula se i na mogućnost posvajanja djece od strane gay parova za koje smatra da nije u interesu djeteta. "Objasnila" je i zbog čega joj smetaju istospolni brakovi.



"Ako ja svojoj djeci neću reći da sam im majka, već roditelj jedan ili roditelj dva, onda me to ugrožava", kaže Markić koja smatra da će "civilizacija propasti ukoliko se dozvole homoseksualni brakovi".

Tekst se nastavlja ispod oglasa